**Daginstitution Søndermark handleplan for sprog og skriftsprog**

**Den generelle indsats 0-3 årige**

|  |  |
| --- | --- |
|  | Handleplan for sprog og skriftsprog - Den generelle indsats |
| **Organisatorisk mål for børnenes sprog**   * **Resultaterne i 3-års sprogvurderingerne stiger år for år** |
| Indsats | ”Vi lærer sprog” indsatsen i vuggestuen fortsætter – nu som et 2 ugers forløb mod det tidligere 1 uges forløb.  Sprogvejlederen fortsætter med at tilbyde forældresamtaler til de forældre, hvis børn har brug for en ekstra indsats i forhold til sprog samt at give coaching til personalet.  Sprogvejleder arbejder som ekstra person i alle vuggestuegrupper, dels for at give børn, der har sprogvanskeligheder en ekstra indsats, dels for at iagttage den generelle sprogindsats på stuen, så der kan gives sparring på denne.  Vi overvejer om ”Hit med lyden” skal starte op i vuggestuen.  Personalet skal bruge nedenstående strategier i kontakten med børnene:   * De syv strategier fra *Den gode samtale* * De fem strategier fra *Vi lærer nye ord* * De seks strategier fra *Læringsstigen* * De fire strategier fra *Ihærdighed* |
| Tegn på læring | * Personalet bruger strategierne i kontakten med børnene. * Børnene kan byde ind i og til en samtale, de begynder at bruge turtagningsprincipper og de bruger mange/varierede ord. * Børnene udviser ihærdighed både i sociale sammenhænge samt i gennemførelsen af aktiviteter. De begynder at kunne udsætte deres behov, de har en øget hukommelse, de begynder at kunne regulere deres følelser og de fastholder deres opmærksomhed. * Forældrene får et øget fokus på at læse og samtale med deres barn. * Institutionens sprogvurderinger i 3 års alderen forbedres. |
| Opfølgning og evaluering | * Alle personaler modtager kollegabaserede video-observationer og feedback, hvor sprogvejlederen videofilmer og observerer teamets praksis.  Hvorefter hun giver feedback på baggrund af observationsskemaet, hvor alle de understøttende strategier/redskaber står beskrevet.  Der opstilles et læringsmål for den enkelte person efter hver coaching. * Vi sprogvurderer alle 3-årige, senest når de er 3,3 år.  Ved børn der har behov for en særlig/fokuseret indsats, udarbejdes der en individuel handleplan. * Vi bruger materiale fra ”Vi lærer sprog” i vores evalueringer. |